**Dårligere vannkvalitet enn ønskelig i Mjøsa**

[14/09-2009]

Fosforkonsentrasjonen (Tot-P) i Mjøsas øvre vannlag har økt fra 2 - 5 mikrogram pr liter i juni/begynnelsen av juli til 7 - 9 mikrogram pr liter i slutten av juli/begynnelsen av august. De sistnevnte verdiene er klart høyere enn målsettingen om at konsentrasjonen   
i Mjøsas sentrale og søndre deler ikke bør være høyere enn 5,5 - 6,5 mikrogram pr liter i vekstsesongen for alger. Hovedårsaken til økningen er trolig at den regnfulle sommeren har ført til uvanlig store tilførsler av relativt næringsrikt vann til Mjøsa. Dette var nok også medvirkende årsak til oppblomstringen av blågrønnalgen *Anabaena* som ble observert i august. Siktedypet har i august og september vært noe dårligere enn målsettingen.